**Ford esittelee täysin uudet Transit- ja Transit Connect -hyötyajoneuvot ”Go Further” -tapahtumassa**

* Ford esittelee uuden sukupolven Transit-hyötyajoneuvot, jotka on kehitetty täysin uudelle Fordin globaalille alustalle. Ajoneuvot tulevat myyntiin Euroopassa, Pohjois-Amerikassa ja muilla maailmanlaajuisilla markkinoilla.
* Täysin uusi Ford Transit on kestävä, käytännöllinen ja ammattimainen ajoneuvo, joka vie keskikokoisten pakettiautojen segmentin kyvykkyyden ja monipuolisuuden uudelle tasolle. Uusi Ford Transit korvaa Euroopassa ja muilla maailmanlaajuisilla markkinoilla raskaammat keskipitkän ja pitkän akselivälin Transitit sekä Pohjois-Amerikassa E-sarjan ajoneuvot.
* Tyylikkäässä uudessa Ford Transit Connectissa on loistava kuormankantokyky, käyttövarmuus ja polttoainetaloudellisuus sekä luokkansa edullisimmat kokonaiskustannukset.

**HELSINKI, 6.9.2012 –** Ford esitteli tänään ”Go Further” -tapahtumassaan uuden sukupolven Transit-hyötyajoneuvot.

Ford Transit- ja Ford Transit Connect -mallit on kehitetty Euroopassa Fordin globaalin “One Ford” -tuotestrategian mukaisesti. Mallit tulevat myyntiin Euroopassa, Pohjois-Amerikassa ja muilla maailmanlaajuisilla markkinoilla, ja ajoneuvot on räätälöity vastaamaan kunkin alueen asiakkaiden tarpeita.

“Uudet ajoneuvot kuljettavat enemmän, työskentelevät vahvemmin ja kestävät pidempään ja ovat käyttökustannuksiltaan edullisempia – aivan kuten Ford Transit on koko 47-vuotisen historiansa ajan todistanut”, sanoo Barb Samardzich (Vice President Product Development, Ford of Europe). ”Kahden täysin uuden Transit-mallin ennenkuulumaton esittely kasvattaa Fordin johtajuutta hyötyajoneuvojen valmistajana ympäri maailman.”

Uuden sukupolven Transit- ja Transit Connect -mallit ovat valtava askel Fordin sitoutumisessa hyötyajoneuvojen mallistonsa uudelleensuunnitteluun. Mallisto uudistetaan Euroopassa vuoden 2013 loppuun mennessä.

Nämä kaksi uutta automallia ovat osa Fordin uutta lähestymistapaa tuoda luokkansa johtavat uuden sukupolven hyötyajoneuvot asiakkaiden käyttöön kaikilla maailmanlaajuisilla markkinoilla.

Uusi mallisto perustuu lähes 50 vuoden kokemukseen hyötyajoneuvojen suunnittelusta. Malliston suunnitteli Fordin hyötyajoneuvojen eurooppalainen huippuyksikkö, joka hyödynsi Fordin globaaleja tuotekehitysresursseja.

Täysin uusi **Ford Transit** korvaa Euroopassa ja muilla maailmanlaajuisilla markkinoilla raskaammat keskipitkän ja pitkän akselivälin Transitit sekä Pohjois-Amerikassa suositun E-sarjan ajoneuvot. Uusi Ford Transit on kestävä, käytännöllinen ja ammattimainen ajoneuvo, joka vie keskikokoisten hyötyajoneuvojen kyvykkyyden ja monipuolisuuden uudelle tasolle.

Täysin uudessa ja entistä pystyvämmässä Transitissa on kattava valikoima korimalleja ja niiden johdannaisia. Saatavilla on useita eri akselivälejä, kattokorkeuksia sekä alustamalleja, jotka on räätälöity eri markkinoiden tarpeisiin.

Euroopassa Transitiin on saatavilla täysi valikoima korimalleja ja niiden johdannaisia joko etu-, taka- ja nelivetoisina ja joissa on viimeisin 2.2-litrainen Duratorq TDCi -dieselmoottori.

Asiakkaat voivat valita Pohjois-Amerikassa kahden bensiinimoottorin − 3.5-litraisen EcoBoost V6:n ja V6:n − tai vaihtoehtoisesti dieselmoottorin välillä. Kaikki mallit ovat takavetoisia. Saatavilla on useita kattokorkeuksia, mukaan lukien ainutlaatuinen matalakattoinen versio, lukuisia akseliväliversioita sekä valikoima tavallisia ja kestäviä alustoja. Pohjoisamerikkalaiset Transitit valmistetaan Kansas Cityssä, yhdessä Ford F-150-mallien kanssa.

Tyylikäs ja täysin uusi **Ford Transit Connect** luo uuden vaatimustason kevyiden hyötyajoneuvojen segmenttiin kuormankantokyvyllään, käyttövarmuudellaan ja luokkansa edullisimmilla kokonaiskustannuksillaan.

Ajoneuvo on saatavilla lyhyellä tai pitkällä akselivälillä. Uusi Transit Connect tuo eurooppalaisten ja pohjoisamerikkalaisten asiakkaiden käyttöön segmenttinsä muuntautumiskykyisimmän ja käytännöllisimmän tavaratilan. Ajoneuvossa on suuri joukko innovatiivisia ominaisuuksia, jotka helpottavat työntekoa.

Transit Connectissa on uusin voimansiirtoteknologia, joka tuo ajoneuvoon luokkansa parhaan polttoainetaloudellisuuden kaikilla markkinoilla. Euroopassa saatavilla olevassa moottorivalikoimassa on erittäin tehokkaat diesel- ja bensiinimoottorit, kun taas Yhdysvalloissa on saatavilla räätälöity valikoima bensiinimoottoreita.

Mallissa on tyylikäs ohjaamo, jossa on henkilöautotyylinen muotoilu ja viimeistely. Ohjaamossa on Fordin uusinta tekniikkaa sekä kuljettajaa avustavia ominaisuuksia.

Ford Transit -brändi on vakiinnuttanut legendaarisen vahvan ja käyttövarman maineensa. Uudet globaalit Transit-ajoneuvot on suunniteltu jatkamaan tätä perinnettä. Sekä uusi Transit että Transit Connect ovat käyneet läpi Fordin erittäin tiukat hyötyajoneuvojen testit sekä käyttöikätestit, joiden aikana ajoneuvoa on testattu miljoonia kilometrejä laboratorioissa, testiradoilla ja asiakaskäytössä.

“Uudet globaalit Ford Transit -ajoneuvot sopivat täydellisesti tarkoitukseensa”, sanoo Nair. Ajoneuvot ovat voimakkaimpia, kyvykkäimpiä ja tehokkaimpia hyötyajoneuvoja, joita olemme koskaan rakentaneet. Tämä on uuden luvun alku Transitin menestystarinassa.”

Täysin uudet Transit ja Transit Connect tulevat myyntiin Euroopassa vuoden 2013 loppuun mennessä ja Pohjois-Amerikassa vuoden 2013 viimeisen vuosineljänneksen aikana.

Kaksi uutta globaalia mallia liittyy Transit Customin seuraan Fordin uudistetussa hyötyajoneuvojen mallistossa Euroopassa. Täysin uusi tonniluokan Transit Custom on myynnissä ympäri Euroopan. Malli ei tule myyntiin Pohjois-Amerikassa, mutta se lanseerataan muilla valikoiduilla globaaleilla markkinoilla myöhemmin.

# # #

|  |
| --- |
|  |

|  |
| --- |
| Ford Motor Company  Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)  Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.  Lisätiedot: Riitta Salin  Oy Ford Ab  (09) 351 700  rsalin1@ford.com |